Բյուջեն, լինելով համայնքի եկամուտների ձևավորման ու ծախսերի կատարման տարեկան ֆինանսական ծրագիր, ուղղված է ՏԻՄ-երին օրենքով վերապահված լիազորությունների շրջանակներում համայնքային ծրագրերի իրականացմանը: 2025 թվականի բյուջեն ուղղված է 2024 թվականի հուլիսի 12-ի ավագանու N 75-Ա որոշմամբ հաստատված ՀՀ 2025-2027թթ. ՄԺԾԾ-ով սահմանված Եղեգնաձոր համայնքի նպատակների, առաջնահերթությունների և թիրախների ապահովմանը:

Եթե ամենապարզ ձևով ներկայացնենք, բյուջեն ակնկալվող եկամուտների և առաջարկվող ծրագրերի ու միջոցառումների համապարփակ թվարկումն է գալիք ֆինանսական տարվա համար, ՏԻՄ-երի գործունեության յուրաքանչյուր բնագավառում: Լավագույն դեպքում, բյուջեն պոտենցիալ սպառողների միջև սահմանափակ միջոցների համապարփակ և հետևողական բաշխումն է: Որպես այդպիսին` բյուջեն ՏԻՄ-երի գործունեության ֆինանսական կառավարման առանցքն է:

Սույն փաստաթղթի նպատակն է` ներկայացնել համայնքի բնակիչներին, թե ՏԻՄ-երն ինչպե՞ս են արձագանքում համայնքի բնակիչների բարեկեցության բարձրացմանը` տարաբնույթ ծառայությունների մատուցման և ներդրումային ծրագրերի իրականացման միջոցով:

|  |
| --- |
| **ՀԱՄԱՅՆՔԻ ՂԵԿԱՎԱՐԻ ԲՅՈՒՋԵՏԱՅԻՆ ՈՒՂԵՐՁԸ** |

Համայնքի 2025թ. բյուջեն մշակվել է` հիմք ունենալով համայնքի 2023-2027թթ. զարգացման ծրագիրը:

Համայնքի գործունեությունը մեծապես կախված է բյուջետային գործընթացի լավ կազմակերպումից, բյուջեի եկամուտների արդյունավետ հավաքագրումից և միջոցների խնայողական օգտագործումից:

Համայնքի 2025թ. բյուջետային քաղաքականության հիմնական ուղղություններն են՝

* Բարելավել համայնքի ֆինանսական վիճակը՝ ճշտելով անշարժ գույքի հարկի և փոխադրամիջոցների գույքահարկի բազաները, բարձրացնելով սեփական եկամուտների հավաքագրման մակարդակը և նպատակային օգտագործելով բյուջետային միջոցները:
* Բարձրացնել ՏԻՄ-երի, համայնքի աշխատակազմի և համայնքային կազմակերպությունների աշխատանքի արդյունավետությունը,
* Բարձրացնել բնակչությանը մատուցվող համայնքային ծառայությունների մակարդակը և որակը,
* Իրականացնել կրթության, մշակույթի և սպորտի բնագավառների համայնքային ենթակառուցվածքների պահպանման, շահագործման, նորոգման, ջեռուցման համակարգերի վերականգնման, գույքային վերազինման և այլ աշխատանքներ,
* Կապիտալ ներդրումներ կատարել համայնքի բնակարանային-կոմունալ տնտեսության, բարեկարգման և ճանապարհային տնտեսության բնագավառներում,
* Աշխուժացնել համայնքի մշակութային, մարզական և հասարակական կյանքը,
* Իրականացնել սոցիալական տարաբնույթ ծրագրեր:
* Համայնքի բյուջեի միջոցների հաշվին պահպանվող հիմնարկներում նախատեսվել է 269.73 հաստիքային միավոր, կրթության կազմակերպման համար նախատեսվել է 389 185 000 ՀՀ դրամ գումար:

Համայնքի 2025թ. զարգացման հիմնական ուղղությունները միտված են բնակչության կենսական շահերի ապահովմանը, շրջակա միջավայրի պահպանմանը, համայնքի հարմարավետ ու բարեկեցիկ միջավայրի ստեղծմանը, համայնքային ենթակառուցվածքների արդիականացմանն ու զարգացմանը, ինպես նաև համայնքի գլխավոր հատակագծին համապատասխան քաղաքաշինական ծրագրերի իրականացմանը:

Ներկայացնեմ նաև 2025 թվականի բյուջեի եկամուտները և ծախսերը՝

Եղեգնաձոր համայնքի 2025 թվականի բյուջեի նախագծում եկամուտների և ծախսերի ընդհանուր գումարը կանխատեսվում է՝

1. Եկամուտների գծով՝ 923 595 400 /ինը հարյուր քսաներեք միլիոն հինգ հարյուր իննսունհինգ հազար չորս հարյուր/ՀՀ դրամ, որից՝

սեփական եկամուտներ 258 561 700 /երկու հարյուր հիսունութ միլիոն հինգ հարյուր վաթսունմեկ հազար յոթ հարյուր/ ՀՀ դրամ

2. Ծախսերի գծով՝ 1 164 218 505.2 /մեկ միլիարդ հարյուր վաթսունրորս միլիոն երկու հարյուր տասնութ հազար հինգ հարյուր հինգ ամբողջ երկու/, ՀՀ դրամ

3. Բյուջեի դեֆիցիտը (պակասուրդը) կազմում է **240 623 105.2**  /երկու հարյուր քառասուն միլիոն վեց հարյուր քսաներեք հազար հարյուր հինգ ամբողջ երկու/ ՀՀ դրամ, որը ֆինանսավորվելու է տարեսկզբի ազատ մնացորդից:

**1. Բյուջեի եկամուտների կանխատեսում**

Եղեգնաձոր համայնքի 2025 թվականի բյուջեի վարչական մասի եկամուտների ընդհանուր գումարը ծրագրվել է 923 595 400 ՀՀ դրամ, որից՝

1) Հարկեր և տուրքեր

Հարկային եկամուտները և տուրքերը 2025 թվականի համար բյուջեի նախագծով ծրագրվել 171 697 700 ՀՀ դրամ, որից՝

ա. 2025 թվականի համար համայնքի բյուջե մուտքագրվող անշարժ գույքի հարկի գծով մուտքերը նախատեսվել է 40 961 000 ՀՀ դրամ,

բ. Փոխադրամիջոցների գույքահարկի գծով նախատեսվել է 119 369 700 ՀՀ դրամ:

գ Տեղական տուրքերի գծով համապատասխան թույլտվությունների համար օրենքով սահմանված տուրքերից 2025 թվականի բյուջեի մուտքերը նախատեսվել է 8 467 000 ՀՀ դրամ:

դ. Պետական տուրքերի գծով նախատեսվել է 2 900 000 ՀՀ դրամ քաղաքացիական կացության ակտերի գրանցման ծառայության համար, իսկ համայնքում նոտարական ծառայության գործունեության դադարեցման հետ կապված պետ. տուրք չի սահմանվել:

2) Պաշտոնական դրամաշնորհներ.

Հայաստանի Հանրապետության համայնքների բյուջեներին «Ֆինանսական համահարթեցման մասին» ՀՀ օրենքով դոտացիաներ տրամադրելու սկզբունքով համայնքին 2025 թվականի ֆինանսական համահարթեցման դոտացիայի գումարը ծրագրվել է՝ 663 034 700 ՀՀ դրամ՝:

3) Այլ եկամուտները 2025 թվականի բյուջեով նախատեսվել են 88 863 000 ՀՀ դրամ՝ այդ թվում.

ա . Համայնքի սեփականություն համարվող հողերի վարձակալության վարձավճարներ՝ 13 000 000 ՀՀ դրամ: Գույքի վարձակալությունից եկամուտները ծրագրվել են՝ հիմք ընդունելով վարձակալական լուծված և նոր կնքված պայմանագրերը:

բ. Պետության կողմից պատվիրակված լիազորությունների իրականացման ծախսերի ֆինանսավորման համար պետական բյուջեից ստացվող միջոցները ծրագրվել են 1 999 000 ՀՀ դրամ:

գ. Տեղական վճարների գծով ցուցանիշները ծրագրվել են հիմք ունենալով ավագանու կողմից սահմանված Եղեգնաձոր համայնքում տեղական վճարների դրույքաչափերը: Եղեգնաձոր համայնքում տեղական վճարներ է սահմանվել համայնքային ենթակայության մանկապարտեզների ծառայություններից օգտվողների համար 18 315 000ՀՀ դրամ, համայնքային ենթակայության արտադպրոցական դաստիարակության հաստատությունների ծառայությունից օգտվողների համար՝ 2 520 000 ՀՀ դրամ, համայնքի կողմից աղբահանությունը կազմակերպելու համար` աղբահանության վճար՝ 26 850 000 ՀՀ դրամ, խմելու ջրի մատակարարումից օգտվելու համար 7 309 000 ՀՀ դրամ, համայնքի կողմից կազմակերպվող մրցույթների և աճուրդների մասնակցության համար՝ 500 000 ՀՀ դրամ, շինարարության ավարտը փաստագրելու համար՝ 720 000 ՀՀ դրամ, ինքնակամ կառուցված շենքերի և շինությունների օրինականացման վճարների գծով ծրագրվել է 10 550 000 ՀՀ դրամ:

ե. Օրենքով և իրավական այլ ակտերով սահմանված՝ համայնքի բյուջեի մուտքագրման ենթակա այլ եկամուտներ է նախատեսվում 7 100.000 ՀՀ դրամ:

2. **Բյուջեի ծախսերի պլանավորում**

Եղեգնաձոր համայնքի 2025 թվականի բյուջեի նախագծով վարչական ծախսերի ծավալը ծրագրվել է 923 595 400 ՀՀ դրամ։ Նախագծով նախատեսված բյուջետային ծախսերում ընդհանուր բնույթի հանրային ծառայությունների ոլորտի ծախսերը կազմում է 30.7 տոկոս, պաշտպանության և հասարակական կարգի անվատանգության ոլորտների ծախսերը՝ 0.1 տոկոս, տնտեսական հարաբերությունների ոլորտի ծախսերը՝ 0.4 տոկոս, շրջակա միջավայրի պաշտպանության ոլորտի ծախսերը՝ 15.4 տոկոս, բնակարանային շինարարություն և կոմունալ ծառայության ոլորտի ծախսերը՝ 2.0 տոկոս, հանգիստ, մշակույթ և կրոն ոլորտի ծախսերը՝ 1.2 տոկոս, կրթության ոլորտի ծախսերը՝ 44.8 տոկոս, սոցիալական պաշտպանության ոլորտի ծախսերը՝ 1.0 տոկոս, հիմնական բաժիններին չդասվող պահուստային ֆոնդը՝ 4.4 տոկոս:

Եղեգնաձոր համայնքի 2025 թվականի բյուջեի նախագծով ծրագրված ծախսերի սկզբունքներն ու հիմնավորումները.

1. Համայնքապետարանի աշխատակազմի պահպանում ծրագրով ծախսերը նախագծում ծրագրվել են հաշվի առնելով գործող օրենսդրության պահանջները և խորհրդատվական բնույթ կրող նորմատիվները: Այս ծրագրով նախագծում ծախսերը կազմել են **262 100 000** ՀՀ դրամ: Նշված ծրագրով նախատեսված ծախսերում աշխատավարձի ֆոնդը կազմում է՝ 208 450 000 ՀՀ դրամ: Աշխատավարձի ֆոնդի հաշվարկն իրականացվել է Եղեգնաձոր համայնքի ավագանու որոշմամբ հաստատված հաստիքացուցակի հիման վրա, որով նախատեսված է 71 հաստիքային միավոր /73 աշխատակից/: Ինչպես նաև համայնքապետարանի բնականոն գործունեությունն ապահովելու համար համայնքապետարանի աշխատակազմի պահպանում ծրագրով նախատեսվել է 53 650 000 դրամ:
2. Ընդհանուր բնույթի ծառայություններ ծրագրով ծախսերը նախատեսվել են.

ա) աշխատակազմի /կադրերի/ գծով ընդհանուր բնույթի ծառայություններ 2 669 000 ՀՀ դրամ ՔԿԱԳ ծառայությունների մատուցման համար,

բ) ընդհանուր բնույթի այլ ծառայություններ 3 472 000 ՀՀ դրամ, որն իր մեջ ներառում է տեղեկատվական ծրագրերի /VX soft, ՀԾ և ՏՀԶՎԿ/ և համակարգչային այլ ծառայությունների ձեռք բերման ֆինանսավորումը:

1. Ընդհանուր բնույթի հանրային ծառայություններ ծրագրով նախատեսվել է 15 800 000 ՀՀ դրամ, որը իր մեջ ներառում է համայնքային գույքի նկատմամբ իրավունքների գրանցման, գնահատման, չափագրման, հատուկ նպատակային այլ նյութերի ձեռք բերման, տեղեկատվական ծառայությունների ձեռք բերման, այլ հարկերի և պարտադիր վճարների հետ կապված ծախսերը:
2. Պաշտպանություն ծրագրով նախատեսվել է 350.000 ՀՀ դրամ ռազմական և 650.000 ՀՀ դրամ քաղաքացիական պաշտպանությանը նվազագույն և անհրաժեշտ աջակցությունն ապահովելու համար:
3. Տնտեսական հարաբերություններ ծրագրով՝ գյուղատնտեսության ոլորտում մասնագիտական աշխատանքների իրականացման համար ծրագրվել է 400 000 ՀՀ դրամ, ոռոգման ոլորտում մասնագիտական, ընդհանուր բնույթի ծառայությունների և հատուկ նպատակային նյութերի համար ծրագրվել է 1 100 000 ՀՀ դրամ: Տրանսպորտի ոլորտում ծրագրվել է 2 100 000 ՀՀ դրամ, մասնագիտական ծառայություների, ինչպես նաև ճանապարհների ընթացիկ նորոգումների համար:
4. Շրջակա միջավայրի պաշտպանություն ոլորտում ծրագրվել է 142 685 000 ՀՀ դրամ, որից աղբահանությունն իրականցնելու համար նախատեսվել է 57 000 000 ՀՀ դրամ և սանիտարական մաքրման աշխատանքների համար նախատեսվել է 42 700 000 ՀՀ դրամ (արտահագուստների և տրանսպորտային միջոցի ձեռք բերման համար), համայնքում կանաչապատման, բարեկարգման և աճեցվող ակտիվների ձեռք բերման համար նախատեսվել է 42 985 000 ՀՀ դրամ դրամ:
5. Բնակարանային շինարարություն և կոմունալ ծառայություն 18 380 000 ՀՀ դրամ, որը ներառում է ջրամատակարարման ծրագրով 580 000 ՀՀ դրամ նախատեսված է օգտագործած ջրի համար, փողոցների լուսավորում ոլորտոմ ծրագրվել է 17 800 000 ՀՀ դրամ արտաքին լուսավորության ցանցի շահագործման և պահպանման աշխատանքների համար:
6. Մշակույթի ոլորտում ծրագրվել է 10 960 000 ՀՀ դրամ համայնքային մշակութային միջոցառումների կազմակերպման համար, Հայաստանի Հանրապետությունում կազմակերպվող մարզական և մշակութային միջոցառումներին մասնակցելու համար:
7. Նախադպրոցական կրթություն ծրագրով նախատեսվել է 329 867 000 ՀՀ դրամ, որը ամբողջությամբ ուղղվում է համայնքում գործող թվով 8 մանկապարտեզների պահպանմանը (սուբսիդիա և դրամաշնորհ),:
8. Արտադպրոցական դաստիարակություն ծրագրով նախատեսվել է 84 004 000 ՀՀ դրամ, որը ուղղվում է համայնքում գործող թվով 4 արտադպրոցական հիմնարկների պահպանմանը (սուբսիդիա և դրամաշնորհ),:
9. Սոցիալական աջակցություն ծրագրով նախատեսվել է 4 900 000 ՀՀ դրամ, սոցիալապես անապահով ընտանիքներին աջակցություն ցուցաբերելու համար:
10. Պահուստային ֆոնդ 44 158 400 ՀՀ դրամ:

**2025 թվականի բյուջեի տարեսկզբի ազատ մնացորդը կազմում է 240 623 105.2 ՀՀ դրամ, որը նախատեսում ենք օգտագործել հետևյալ կերպ՝ Եղեգնաձոր համայնքի նոր քաղաքային գերեզմանոցի կառուցում, Եղեգնաձոր համայնքի Եղեգնաձոր և Մալիշկա բնակավայրերի ներհամայնքային փողոցների ասֆալտապատատում, Եղեգնաձոր համայնքի Գետափ և Վերնաշեն բնակավայրերի ոռոգման ցանցի վերակառուցում, Եղեգնաձոր համայնքի Կամոյի, Չալաբյան, Մշեցու, Թամանցիներ և Չարենցի փողոցների լուսավորության ցանցի կառուցում, Եղեգնաձոր համայնքի Գլաձոր բնակավայրի ներհամայնքային փողոցների լուսավորության ցանցի կառուցում:**

Ես դիմում եմ համայնքի բնակիչներին, ավագանուն, աշխատակազմի և համայնքային կազմակերպությունների աշխատակիցներին՝ շահագրգիռ մոտեցում ցուցաբերելու համայնքի բյուջեի միջոցների գոյացման, դրանց նպատակային և հասցեական օգտագործման, բյուջեի կատարման և վերահսկման ուղղություններով: